《偈颂十五首 其八》
宋代·释宝印

雨足敛烟云，山晴开锦绣。良哉信心人，知有向上窍。

携家上崔嵬，法席为宏开。五百阿罗汉，掷锡与浮杯。

赴供如云集，寿山增岌岌。次男慧性开，念念皆迪吉。

径山不覆藏，言外要承当。风云重际会，归去侍清光。

作者简介：释宝印（一一○九～一一九一），字坦叔，号别峰，俗姓李，嘉州龙游（今四川乐山）人。少从德山院清素得度具戒，听《华严》、《起信》，既尽其说，弃依密印于中峰。会圆悟归昭觉，留三年。后南游，谒佛性泰、月庵果、草堂清。晚至径山，谒大慧宗杲禅师。大慧南迁，乃西还。后再出峡，住保宁、金山、雪窦。孝宗淳熙七年（一一八○），敕补径山，召对选德殿。光宗绍熙元年十二月卒，年八十二。谥慈辩。为南岳下十六世，华藏密印安民禅师法嗣。事见《渭南文集》卷四。